CJ5 5832 Sir Jackie Stewart, Tyrrell-Cosworth - Sir Jackie Stewart, Tyrrell-Cosworth - Photo Prints - 10247757 from CJM Photography
CJ5 5832 Sir Jackie Stewart, Tyrrell-Cosworth
Sir Jackie Stewart, Tyrrell-Cosworth, Goodwood Revival 2014, 2014, Autosport, Goodwood Revival, Goodwood Revival 2014, Goodwood Revival 2014 Friday, Goodwood Revival 2014 Saturday, motor racing, motor sport, motorsport, nostalgia, racing cars, Revival Meeting, saloon cars
Media ID 10247757
airstream, sir jackie stewart, tyrrell-cosworth Van Memphis tot in Bloem, Elvis bly koning | Netwerk24
Deur Elsje Du Toit 16 Augustus 2017 19:06
Hoewel Lourens Brink nie vir Elvis Presley naboots nie, sing hy steeds graag sy liedjies en interpreteer dit op sy manier. Foto: Mlungisi Louw
Vier dekades ná die Koning van Rock ’n Roll se dood, word sy lewensverhaal steeds in Bloemfontein vertel.
Lourens Brink (32), ’n derdejaar joernalistiek- en filosofiestudent aan die Universiteit van die Vrystaat, het Woensdag, persies 40 jaar nadat Elvis Presley vermoedelik ’n oordosis medisyne gedrink het, weer een van Elvis se bekendste liedjies, Blue Suede Shoes, gesing ter herdenking van sy dood.
“Hoewel ek nog nooit in Memphis of Nashville was nie en nie eens in Elvis se tyd geleef het nie, vind ek baie aanklank by hom,” sê Lourens.
“Ek het grootgeword met Elvis se musiek. Ek het sy lewensverhaal begin navors en kon net nie genoeg van hom kry nie.”
Hoewel Lourens hom nie probeer namaak nie, want “dit is vir my onmoontlik om vir Elvis na te boots”, sing hy graag van sy groot treffers vir gehore.
“Ek dink as jy ’n kunstenaar naboots, word jy gedurig gemeet aan daardie kunstenaar. Ek probeer dus net op my eie manier sy liedjies interpreteer en so sy lewensverhaal met die gehore deel.”
Lourens Brink van Bloemfontein met van sy Elvis Presley-gedenkwaardighede. Elvis is Woensdag presies 40 jaar gelede dood.
Lourens het op 17 sy eerste Elvis Presley-album gekoop en op 24 werklik self eers begin sing.
“Ek moes eers ontdek wat my stem alles kan doen. Ek het vir ’n paar jaar sanglesse gehad en sing, wanneer ek tyd het, by kunstefeeste baie van Elvis, Johnny Cash en ander countrymusiek.”
Hy was ook vroeër vanjaar deel van die Passiespele saam met Jacobus Silwer.
Hoewel Elvis nooit self in Suid-Afrika was nie, “sou hy tog die probleme hier verstaan het”.
“Hy het arm grootgeword in Tupelo, Mississippi. Later in sy lewe het hy in ’n groot huis gebly. Ek dink hy het wel empatie met armer mense gehad.”
Lourens kan ook met Elvis se standpunt teen rassisme identifiseer.
“Elvis het regtig nie velkleur raakgesien nie en het in die 70’s gedreig om ’n konsert in Texas te kanselleer omdat sy swart agtergrondsangers nie toegelaat is om saam met hom op te tree nie.”
As Lourens vir Elvis vandag, op 82-jarige ouderdom, iets kon vra, sou hy vra: “Hoe het jyself oor jou roem gevoel?
“Ek dink dit is iets wat hom later gevang het.
“Maar een ding is seker: Al is hy 40 jaar gelede dood, bly Elvis koning. Van Memphis, tot in Bloemfontein.
Meer oor: Elvis Presley | Sanger | Rock | Musiek | Blues